বগুড়া সংবাদ ডট কম : সারা পৃথিবী জুড়ে প্রতি বছর সেপ্টেম্বর এর প্রথম শনিবার আন্তর্জাতিক শকুন সচেতনতা দিবস বা International Vulture Awareness day পালন করা হয়ে থাকে। বাংলাদেশেও প্রতি বছর এই দিবস পালিত হয়ে আসছে। তারই ধারাবাহিকতায় আইইউসিএন, বন অধিদপ্তর ও প্রকৃতি ও জীবন ফাউন্ডেশনের উদ্যেগে ৯ সেপ্টেম্বর বগুড়া সিলেটে ও খুলনায় একয়োগে আন্তজার্তিক শকুন সচেতনতা দিবস পালন করা হচ্ছে। সহযোগী আয়োজক হিসাবে বগুড়ায় শিক্ষাথীদের পরিবেশবাদী সংগঠন “তীর”, সিলেটে প্রাধিকার এবং খুলনায় পেপারব্লুস ও Environmental awareness একযোগে দিবসটি পালন করছে। এই উপলক্ষে ৯ সেপ্টেম্বর খুলনা বিশ্ববিদ্যালয়ে সকাল ১০.০০ ঘটিকায় শকুন সংরক্ষণে সচেতনতামূলক র‌্যালী ও ১১.০০ ঘটিকায় স্যার জগদীশ চন্দ্র বসু ভবনের লিয়াকত আলী মিলনায়তনে একটি আলোচনা সভার আয়োজন করা হয়েছে। একই সাথে বগুড়ার সাত মাথায় সকাল ১১.০০ ঘটিকায় শকুন সচেতনতা র‌্যালি ও আলোচনা সভার করেছে। এর আগে ৮ সেপ্টেম্বর সিলেটের বালুচর সরকারি প্রাথমিক বিদ্যালয়ে একটি আলোচনা সভা অনুষ্ঠিত হয়েছে।